Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 4. melléklet a 118/2011. (VII. 11.) Korm. rendelethez
Paragraph Index: 792

k) a kiégett üzemanyagnak a nukleáris létesítmény területérõl történõ elszállítása. 4.7.0.0300. A sérült – besugárzott és nem besugárzott – nukleáris üzemanyag kezelését különös részletességgel kell szabályozni, beleértve a nukleáris üzemanyag megsérülésének detektálására vonatkozó kritériumok indoklását. 4.7.0.0400. Az engedélyesnekolyan programmalkellrendelkeznie,amely érvényes az onlineés offline zónaszámítások számítógépes alkalmazásaira, és biztosítja az információk visszakereshetõségét, valamint független számítási eszközökkel történõ párhuzamos ellenõrizhetõségét. 4.7.0.0500. A 4.7.0.0400. pontban meghatározott programnak biztosítania kell, hogy a töltettervezéshez használt számítási modellek és eszközök validáltak, és folyamatosan karbantartottak legyenek. A szokásostól eltérõ töltetek tervezését független eszközökkel – lehetõség szerint az üzemeltetõtõl független szakértõkkel, eszközökkel és modellekkel –kell ellenõrizni. Kiemelten kell kezelni az olyan modellek minõsítését, amelyek a nagyobb kiégéseket, új anyagokat, tervezési módosításokat és teljesítménynöveléseket fedik le. 4.7.0.0600. Az aktív zóna paramétereit monitorozó rendszert kell létesíteni, amely biztosítja a változások követését és kiértékelését azért, hogy az abnormális viselkedés észlelhetõ, továbbá a zónatervezési követelmények teljesülése ellenõrizhetõ legyen, valamint a kulcsfontosságú paraméterek értékei feljegyezhetõk és logikus, konzisztens formában megõrizhetõk legyenek. 4.7.0.0700. Az engedélyesnek hatékony, a nukleáris üzemanyag épségét biztosító programmal kell rendelkeznie, amelynek ki kell terjednie:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes